tárgy: Így néz ki „meztelenül” egy 45 millió forintot hozó online magazin (ULTRARÉSZLETES tartalomjegyzék a Kontentről)	Comment by Balázs: Kíváncsiság és érték	Comment by Balázs: Nem szoktunk nagybetűzni, viszont figyelmet kelt (kitűnik a sok levélből). Ha nem használod gyakran, akkor belefér)	Comment by Balázs: Fontos, hogy elmondd, hogy mi van a levélben. Ez itt sajnos nem fért már ki.

Szia!	Comment by Balázs: Már-már védjegyünkké vált. A perszonalizáció nem az, hogy a nevét ide beszúrom – hanem az, hogy olyan anyagokat küldök neki, amelyek őt tényleg érdeklik.
Figyelmeztetlek: a levél elolvasása után égni fogsz a vágytól, hogy Kontent magazint rendelj.	Comment by Balázs: Azonnal kíváncsiságot kelt, és kicsit a veszélyérzertünket piszkálja, ha figyelmeztetsz.	Comment by Balázs: Emlékszel a boldog iskolai évekre, amikor a „fogadjunk, hogy nem tudsz megenni 4 szendvicset”-típusú értelmes kihívásokba valamiért belementünk, mert „na én megmutatom”?.

Hasonló elv: itt ráveszem az olvasót arra, hogy „nem, engem nem tudsz rávenni, nem tudsz manipulálni, majd én megmutatom” – és már olvassa is a levelet
Fogadhatunk...
De nyernék.
Mert bivalyerős számot raktunk most össze.	Comment by Balázs: Kell az igazolás. Nagyot mondani könnyű, de MIÉRT vagyok annyira biztos abban, hogy az ajánlatommal (itt: előfizetéssel) élni fog? Mert a szám erős

Cialdini írt a szkenneres kísérletről, azóta tudjuk, hogy az indoklás bármi lehet, amíg van indoklás (nem az indoklás számít, hanem a megléte)
Megkockáztatom, hogy a Kontent következő számával az ország legjobb marketingmagazinjává avanzsál a magazinunk.	Comment by Balázs: Így fokozunk. Nem „legjobb, legütősebb, legminőségibb” melléknevekkel, hanem:

bivalyerős szám  ország legjobb marketingmagazinja

Állítás  Még erősebb állítás

Ezzel „építkezik” az ajánlatod értéke. Ismered az „és ez nem minden” saleselemet (láttál már Teleshopot), hasonló elv.
Fizess rá elő. Most.
· Nem fogok neked az önképzés fontosságáról papolni, mert tudod, hogy milyen fontos.	Comment by Balázs: „Arról nem fogok beszélni, hogy” formulával mégis beszélhetsz róla. A célod ezzel az, hogy egyfajta közös platformra kerülj az olvasóddal: te is tudod, én is tudom, felesleges ezekről beszélnem is.

(De közben eszébe juttatod azokat a pontokat, amikkel egyet kell értenie ahhoz, hogy a vásárlást megtegye. Erről a presale-szakaszról később bővebben írok, szerintem izgi.)
· Nem fogom azt mondani, hogy a kommunikációs korban (amikor már tényleg mindenki a tartalommarketingről beszél) az ország egyetlen tartalommarketing-magazinját olvasni erősen ajánlott. Mert ezt is tudod.
· Arról sem beszélnék, hogy 360+ előfizetőnk közül sokan rajongva olvassák a magazint, és megjelenéskor minden nap többször ellenőrzik a postaládájukat, mert annyira várják az anyagot.
(Előfizetőink között vannak nagy cégek, digitális és kreatív ügynökségek, kkv-cégek, szállítmányozók, B2C és B2B cégek, sőt önkormányzatok – kb. minden vállalkozási formát megtalálsz itt, talán a konkurensedet is).	Comment by Balázs: Hitelességelemek: többféle cég, hogy az olvasó magára (cégére) ismerhessen, plusz ez is azt mutatja, hogy nem a sufniban bindzsizzük össze a lapot, hanem ez komoly kiadvány.
Hagyom, hogy a témák beszéljenek helyettem.
 
Ezeket el kell olvasnod
A Kontent III. évfolyamának 2 száma cikkről cikkre:
 
„Így tervez a Sodexo inboundstratégiát és értékesítési tölcsért” – Ez az anyag háttérkutatásnak indult, ám interjú lett belőle. A Sodexo termékmenedzsere olyan részletesen beavatott minket az értékesítésitölcsér-tervezés és -megvalósítás rejtelmeibe, hogy könyörögtem neki, hogy interjúként lehozhassuk. Pillants bele egy buyer persona elkészítésébe, nézd meg, hogy hogyan és mit szerveznek ki, és hogyan kell egy inboundstratégiát megvalósítani. Döbbenetesen informatív anyag tele kulisszatitkokkal.	Comment by Balázs: Minden cikket „eladok”. Más jellegű terméknél funkcióról funkcióra, elemről elemre, előnyről előnyre add el a terméked.

Egy autót már a motorja miatt akarjam megvenni (és még van további 30 előnye).

Egy tréningre már az előadó személye miatt akarjak elmenni (és még a témákat, cateringet, helyszínt nem is láttam)

Egy telefont már a jó kijelző miatt akarjak megvenni (és akkor a többi funkciót még nem is láttam)

Az értékes ajánlat nem egyetlen elemből áll össze. Itt a célom az, hogy már egyetlen cikkért is úgy érezze az olvasó, hogy szeretne előfizetni… de nemcsak azt az egy cikket kapja meg… (but wait, there’s more) és nemcsak azt az egy lapszámot
Ed Fry-interjú. Mit tudhat az az ember, akit 22 évesen címlapra teszünk? Nos azt, hogy hogyan építsen egy réstémában (inbound marketing) egy 140 000 fős közösséget. Ed Fry ezzel a lépéssel a Copyblogger és a CMI szintjére jutott el (nekik van ekkora követőtáboruk), úgyhogy meginterjúvoltuk. Jó eséllyel a jövő egyik sztármarketingese, mondanom sem kell, hogy az országban először interjúvoltuk meg. Kihagyhatatlan interjú tele hasznos tippekkel.
„Ezt láttuk és tanultuk Európa legnagyobb inbound marketing konferenciáján” – Senior szövegírónk kint volt az inOrbiton, és 4 oldalas brutálisan sűrű anyagban leírja neked a legfontosabb tanulságokat. Kötelező olvasmány, ha szeretnél naprakész maradni az inbound marketingben. Megtudod pl. azt is, hogy hogyan merészelnek káromkodni a külföldi előadók. Ismétlem, ez egy európai konferencia volt az európai inbound marketingről, tehát releváns neked is.
Vendégblogolj, hogy veled legyen tele az internet. A vendégblogolás erejéről ír stílszerűen vendégszerzőnk, Vuray György. Nem ám elméleti cikket kapsz, hanem egy esettanulmánnyal felérő beszámolót arról, hogy egy bloggal és vendégblogolással hogyan lehet 5 év alatt felhúzni egy blogot akkorára, hogy ma már tréningeket tölthess meg. Mert ő ezt csinálja, és elmondja neked, hogy hogyan.
Minden, amit a sales funnelről tudni akartál. 6 oldalas mély szakmai anyag, talán ez a téma adja a magazin gerincét. Az értékesítési tölcsérekről beszél boldog-boldogtalan, mi viszont megmutatjuk, hogy egyáltalán mi ez, mit jelent ez a sok terminus, mire használhatod, hogyan tervezheted meg, hogyan építheted fel. És van benne több saját példa is.
(Félig) felfedve: a Sodexo inboundstratégiája. A sales funneles elméleti anyag után itt a gyakorlat. Konkrét és már működő értékesítési tölcsért mutatok be neked lépésről lépésre. Látod folyamatábrán a stratégiát. Látod a csaliterméket és a feliratkozási oldalt (ott az eredmény). Látod az eDM-et (és azt is, hogy melyik linkre hányan kattintottak és mekkora a megnyitás). Látod rendszerben az egészet. Őszinte leszek veled:ha nem én adnám ki ezt a magazint, akkor ezért az egy cikkért megvenném most azonnal.
Mutasd a szándékod, megmondom, lead vagy-e. Az országban először olvashatsz a szándék alapú szegmentálásról. Nem tudod, hogy mi az? Nos, egy teljesen új szegmentálási módszer, amely most a külföldi online marketingeseket lázban tartja. A cikkben nemcsak az elméletet kapod meg, de saját infografikánkon látod, hogy melyik szegmenshez milyen tartalomtípus való. Ez a jövő, és ezt muszáj elolvasnod a konkurensed előtt. (Figyeld a jóslataimat: 2014-ben kezdtünk el a tartalommarketingről írni, ma meg már a csapból is az folyik. A szándék alapú szegmentálással ugyanez lesz. Ne várd meg, amíg a konkurensed elkezdi.)
Inbound marketing esettanulmány a marketingszoveg.comról. Amikor megláttam vendégszerzőnk, Papp Gábor (The Pitch) adatokkal teli elemzését, akkor idézem a reakciómat: aztakurva. Gábor fogta a marketingszoveg.com magazinját és több szoftverrel szanaszét elemezte. Zseniálisan hasznos, információdús és tanulságos – megsúgom, hogy ez az oldal tavaly 45 000 000+ forintot hozott, úgyhogy én már csak ezért az egyetlen elemzését megvenném a magazint. Persze dönthetsz úgy is, hogy ezt kihagyod, elvégre minden nap látod, hogy hogyan épül fel egy több tízmilliós árbevételt termelő magazin, nem?	Comment by Balázs: A levélre 2 válasz is jött, hogy ez a szabados stílus ejnyebejnye.

Pusz 68 rendelés.

A mérleg egyértelmű.
Így segít az adatvezérelt tartalommarketing. Mester Tamás (Adatlabor) megmutatja neked, hogy hogyan tudod a tartalommarketingedet adatvezéreltté tenni (magyarul hogyan hozz objektív döntéseket), és hogyan számold ki például azt, hogy milyen hosszú cikkeket éri meg írni (mert nem az oldalon töltött idő, hanem az összolvasási idő számít).
Így lovagolj meg egy embargós hírt: a gravitációs hullámok kommunikációja. Szinte biztosan láttad a gravitációs hullámok informatív microsite-ját (mi csináltuk) – bejárta a netet és nagyobb hírportálok hivatkozták. Na most a feladat bonyolultabb volt egy sima oldal összerakásánál: embargós tudományos hírről beszélünk, és egy esetleges kiszivárgás esetén tudományos karrierek fejeződhetnek be. Részletesen leírom, hogy hogyan sikerült a projektet végigvinni – ebből neked tanulságos az, hogy hogyan csináld a newsjackinget profi szinten.
Tanulságok a Hubspot „Content Marketing in Europe, 2016” jelentéséből – támad a „content shock”? Kijött egy igen fontos jelentésecske egy igen komoly cégtől, ráadásul kiemelten releváns, hiszen európai. A jelentést te is elolvashatod, de mi levontuk belőle a tanulságokat is. Melyik online marketing terület adja 2016-ban a legnagyobb megtérülést? Most akkor több tartalmat készíts vagy kevesebbet? Mennyire fontos a tartalompromóció? Meghalt a blog vagy ez a legnagyobb királyság? Mi kell ahhoz, hogy a megtérülést ki tudd mutatni? Mi lesz a jövőben? Minden választ megtalálsz a cikkben.
Sárga köves út az Index címlapjára – Így kaptunk meg minden adatot, amit a Blog.huról valaha tudni akartunk. El se hiszem, hogy ez megszülethetett – van egy szolgáltatás, ami olyan adatokat lát a Blog.huról, amiket te nem. És ez nem túlzás: a szoftver konkrétan megmutatja neked, hogy milyen cikkek kerülnek címlapra, mennyi ideig vannak ott, mi volt az eredeti cím, azt hogyan írja át a szerkesztő, mikor van a legnagyobb esélyed kikerülni. Aranybánya, konkrétan aranybánya. Ez a cucc a Kontent magazinban debütál. Az előfizetésed mellé kapsz egy kódkártyát, amivel kipróbálhatod a Blogmonitort (ez a szolgáltatás NEM PUBLIKUS, és kizárólag meghívásos alapon működik).
Hagyjuk a tipikus marketingdumát	Comment by Balázs: Ha megfigyelted, akkor gyakran használom a „most akkor beszéljünk őszintén”-sablont, és ez az alcím is ebbe illeszkedik.

Az elv: nem egy cégvezető/értékesítő beszélget a potenciális vevőjével, hanem egyik ember a másikkal. Tisztán, őszintén, marketingdumák nélkül.

A helyzet iróniája, hogy ez klasszikus salesfogás.
Nem fogom bejátszani azt a trükköt, hogy ez itt hány csillió forintot ér, de csak ma és csak neked stb.	Comment by Balázs: De a sorok között – még ha vicceskedve is – elmondom, hogy sokat ér.

Lásd e hírlevél korábbi elemét, a „nem fogok arról beszélni, hogy neked mennyire megéri” részt, ahol a sorok között azt mondom, hogy ez neked nagyon megéri.
Viszont szerintem fejben számoltad, hogy a fenti tudásanyag bizony százezrekben (ha nem milliókban) mérhető.	Comment by Balázs: Így ültetünk el gondolatokat az olvasó fejében: valószínűleg a többség nem számolgatta, de így, hogy megemlítettem, már egy nagyjábóli képet kialakít magában (még ha nem is tudatosan gondolja végig).

Avagy ha azt mondom, hogy ne gondolj a bicikliző zsiráfra, akkor megjelenik a fejedben a bicikliző zsiráf képe.
Naprakész tudást kapsz a stratégiádhoz.
Naprakész tudást kapsz az inbound marketing jelenlegi helyzetéhez.	Comment by Balázs: Ismét fokozás

naprakész tudás  nem publikus szolgáltatás  hibáktól megóv és fejlődni segít

Jó, jobb, legjobb
Interjú, esettanulmányok, zseniális vendégszerzők és hozzáférés egy nem publikus szolgáltatáshoz.
Ha én a Kreatív Kontroll megalapításakor egy ilyen magazinból és ilyen tudásanyaggal dolgozhattam volna, akkor számtalan hibát elkerültem volna... és valószínűleg 3x olyan gyorsan fejlődött volna a cég.
Ki se merem írni a Kontent magazin nevetséges árát	Comment by Balázs: Aztán természetesen kiírom. Ez egy alacsony összeg, de átpozicionálom nevetségesen alacsonnyá.

Hogyan érem el, hogy az olvasóm nevetségesen alacsony összegnek tartsa?

Egyrészt kiírom szó szerint, hogy az. Másrészt utána levezetem, hogy miért.
A Kontent magazin egy teljes évre mindössze 4000 Ft.	Comment by Balázs: Nem „előfizetés” kerül ennyibe, hanem „egy teljes évre”. Ugyanarról van szó, de többnek tűnik.

Megjelenik az összeg, ami objektíven alacsony, de még tovább tördeljük.
Ez bruttó összeg.	Comment by Balázs: Mert visszaigényelheted az áfáját.
És tartalmazza a postázást.	Comment by Balázs: És benne van a postázás is.
És nemcsak ezt a számot kapod meg, hanem még további hármat (majd ahogy megjelennek).	Comment by Balázs: És nemcsak a fentiekben már (remélhetőleg) eladott lapszámot kapod meg, hanem még további hármat.

Ismered a webshopot, amely rejtett költségekkel borzolja az idegeidet. Ez a technika épp ellenkezője: először mondod az összeget, majd elsorolod, hogy mennyi mindent tartalmaz, tehát az összeg egyre kisebbnek és kisebbnek fog tűnni (hiszen egyre jobban nő az értéke).
Ez konkrétan nevetségesen alacsony összeg. De azért ilyen alacsony, mert ez egy belépőtermék, és nem akarunk rajta keresni – ezért direkt „nem tétel” árat szabtam neki.	Comment by Balázs: Akinek a „nevetségesen alacsony” ütné a fülét, annak adok alternatívát: nem tétel.

Fontos, hogy az alacsony árat igazolom azzal, hogy belépőtermék. Ellenkező esetben azt gondolhatná, hogy biztos a papíron spórolunk vagy valami oka van, hogy olcsó.

Egyedül a piaci átlagárat nem kell indokolni: ha drágább vagy olcsóbb vagy, akkor indokolj.
Ha nincs 4000 forintod a fentiekre, akkor most azonnal iratkozz le a listáról	Comment by Balázs: Ez egy csodálatos technika, amelyről itt olvashattál már: https://www.marketingszoveg.com/szovegiras-otletek/te-nem-vasarolhatsz-tolem-egy-halado-copywriting-technika/

Lehet, hogy ez durva, de én egy biliárdos estén többet költök el ennél.
Komolyan mondom: ha nincs évi 4000 Ft-od (felfelé kerekítve napi 11 forint) az ország egyetlen tartalommarketing-magazinjára (és egy ilyen ütős anyagcsokorra), akkor te ezt a vállalkozósdit és marketingesdit nem gondolod komolyan.
Az én olvasóim komoly emberek komoly szándékokkal. (A Marketing Fesztiválon az előadásomban büszkén mondhattam, hogy az átlagosnál nagyobb marketingtudású ügyfeleink vannak. Imádom ezt.)
Ha te nem vagy komoly játékos, akkor örömmel elbúcsúzok tőled.
Most beszéljek neked az önképzés fontosságáról? Vagy arról, hogy az információ és a marketingtudás százmilliókat ér?
Dehogy beszélek, hát ne röhögtessük már körbe egymást – tisztában vagy ezekkel.
Szóval fizess elő a Kontent magazinra, mert az ára egy vicc.
Megmondtam, hogy égni fogsz a vágytól, hogy előfizess
A Kontent magazinra előfizetni nagyon egyszerű:	Comment by Balázs: Klasszikus fogás: rendelni egyszerű

(utána legyen tényleg az)
Kattints ide és az űrlapot töltsd ki
Ennyi.
(Meg utána a díjbekérőt fizesd be.)
Ezek után a fenti szám és negyedévente a következő számok megérkeznek a postaládádba.	Comment by Balázs: Eredmény
Csak annyi „dolgod” lesz, hogy a postaládádig elsétálj, kivedd belőle a legfrissebb magazint, majd szép kényelmesen élvezd először csak a finom nyomdaillatát... majd élvezd a legfrissebb tartalommarketing-tudást.
A magazint öröm olvasni – én is lapozgatom a régebbi számokat, marketingvezetőnk is szórakozásból olvassa.	Comment by Balázs: Ez egyébként tényleg így van. Tovább növeli az értékét, hogy nemcsak kitolunk valami szart, hanem büszkék vagyunk rá, örömmel lapozgatjuk, illetve a cikkeket is elolvassuk.
Várlak az előfizetőink között!	Comment by Balázs: Ez a mondat feltételezi azt, hogy elő fogsz fizetni.
Barátsággal;
Sipos Zoltán
marketingszöveg-író és a Kontent felelős kiadója
 
Ui.: A Kontent magazin cikkei nem jelennek meg sehol máshol, ez exkluzív tartalom és csak a magazinban érheted el.	Comment by Balázs: Tovább növeli az értékét, hogy a fent már „eladott” anyagokat csak az előfizetéssel érheted el.

Ez a technika csak akkor működik, ha az olvasó szeretné az ajánlatodat. Ha egy számomra teljesen irreleváns vagy értéktelen dologra próbálsz azzal rábeszélni, hogy nem érhetem el máshol… hát, nem baj.
Fizess elő most
A Red Bull olvassa. A Sodexo olvassa. A konkurensed valószínűleg olvassa.	Comment by Balázs: Elit klub, amelyből nem maradhatsz ki, plusz egy kis scarcity
Ha ismersz valakit, aki imádná a Kontent magazint, akkor...
a. továbbítsd neki ezt a levelet	Comment by Balázs: Nem bízom az olvasóra, hogy eszébe jusson, mert nem mindenkinek jutna eszébe, hogy ilyen lehetőség van.
b. vegyél neki előfizetést te
Hidd el, hogy nagyon hálás lesz.
Én pl. imádnám, ha egy ilyen fontos hírlevelet továbbítanál nekem.
(Ha továbbítod a levelet, akkor az alábbi leiratkozási linket szedd ki belőle – ha ismerősöd rákattint, akkor leiratkoztathat téged.)	Comment by Balázs: Mindent írj ki egyértelműen.
 
[bookmark: _GoBack]Itt van a leiratkozási link, amire a komolytalankodó cégvezetők örömmel kattinthatnak: nesze . Ha megnyomod, nem kapsz több levelet.

